open-index/open-wikipedia-markdown huggingface dataset:
Yoü and I

**Yoü and I** () — ამერიკელ პოპ-მომღერალ ლედი გაგას სიმღერა, რომელიც შესულია მის მეორე სტუდიურ ალბომში *Born This Way* (2011). სიმღერის ტექსტის ავტორი არის თვითონ გაგა, ტექსტზე დიდი გავლენა იქონია როკ-ენ-როლმა, სიმღერა შეიცავს ჯგუფ Queen-ის სიმღერიდა "We Will Rock You" (1977) ელემეტებს, რომელიც ეკუთვნის გიტარისტ ბრაიან მეის. გაგამ სიმღერის პრემიერა მოაწყო 2010 წელს ელტონ ჯონის კონცერტზე სადაც ცოცხლად შეასრულა ფორტეპიანოს თანხმლებით. საკონცერტო შესრულების ვიდეომასალა მალევე გავრცელდა ინტერნეტში და დაიმსახურა დიდი მოწონება რაც გახდა იმის მიზეზი, რომ გაგამ სიმღერა შეიტანა მეორე მსოფლიო ტურის The Monster Ball Tour-ის სეტლისტში. გაგამ 2010 წლის ივლისში სიმღერა შეასრულა ტელეკომპანაი NBC-ს გადაცემა "დღეში" ფორტეპიანოს თანხმლებით ხოლო 2011 წელს შეასრულა ალბომის ვერსია ოპრა უინფრი შოუში. სიმღერა გამოვიდა, როგორც რიგით მეოთხე სინგლი ალბომიდან *Born This Way* 2011 წლის 23 აგვისტოს ლეიბლ Interscope-ზე.

გაგას სიმღერის დაწერა შთააგონა მის მეგობარ ბიჭთან ლუკ კარლთან ურთიერთობამ. სიმღერა არის ნელი ტემპის, რომელშიც გამოყენებულია ელექტრო გიტარა და ფორტეპიანო. სიმღერამ კრიტიკოსების მხრიდან დაიმსახურა დადებითი შეფასება. მას შემდეგ რაც გაყიდვაში ჩაეშვა ალბომი სიმღერა მოხვდა კანადის, დიდი ბრიტანეთის და ამერიკის შეერთებული შტატების ჩარტში. American Idol-ის მეათე სეზნოს მონაწილე Haley Reinhart-მა სიმღერა შეასრულა ალბომის გამოსვლამდე რამოდნენიმე კვირით ადრე, რომელმაც მიიღო დადებითი შეფასება. სიმღერა ნომინირებული იყო 54-ე გრემის დაჯილდოებაზე საუკეთესო პოპ სოლო შესრულების ნომინაციაში.

გაგამ სიმღერაზე გადაიღო მუსიკალრი ვიდეო, რომელიც გამოვიდა 2011 წელის 16 აგვისტოს, ვიდეოს რეჟისორი არის ლორიენ გიბსონი. ვიდეო გადაღებულია აშშს შტატ ნებრასკის ქალაქ სპრინგფილდში, რომლიდანაც იყო წარმოშობით გაგას ყოფილი მეგობარი ბიჭი ლუკ კარლი. ვიდეოში გაგა გამოიყურება ჯო კალდერონეს ფორმაში, რომელიც არის მისი მამრობითი სქესის ალტერ ეგო და Yüyi, რომელიც არის გაგას ქალთევზა ალტერ ეგო. ვიდეომ კრიტიკოსების მხრიდან დაიმსახურა დადებითი შეფასება.

## სიმღერების სია 
***Digital download**
# You and I (Radio Edit) – 4:06
# You and I (Mark Taylor Radio Edit) – 3:55

***CD single**
# You and I (Radio Edit) – 4:07
# You and I (Mark Taylor Radio Edit) – 3:56

***UK 7 Picture Disc**
# You and I (Wild Beasts Remix) – 3:51
# You and I (Metronomy Remix) – 4:20

***You and I – The Remixes**
# You and I (Wild Beasts Remix) – 3:51
# You and I (Mark Taylor Remix) – 5:02
# You and I (10 Kings Remix) – 4:29
# You and I (ATB Remix) – 8:08
# You and I (Metronomy Remix) – 4:20
# You and I (Danny Verde Remix) – 7:48
# You and I (Hector Fonseca Remix) – 8:03

## გამოშვების ისტორია 
## სქოლიო 
## რესურსები ინტერნეტში 
* Official lyrics of "You and I" LadyGaga.com
* 

კატეგორია:2011 წლის სინგლები
კატეგორია:2011 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:სიმღერები ლედი გაგას პროდიუსერობით
კატეგორია:Interscope Records-ის სინგლები
შავი გაზაფხული (კუბა)

**შავი გაზაფხული** — ამ ტერმინით აღნიშნავენ კუბის 2003 წლის სადამსჯელო ღონისძიებებს დისიდენტების წინააღმდეგ. მთავრობამ დააპატიმრა სულ 75 დისიდენტი, მათ შორის 29 ჟურნალისტი, დაპატიმრებების ეს სერია კი შეაფასა როგორც „ადამიანის ყველაზე ელემენტარული უფლებების დარღვევა, განსაკუთრებით კი შეხედულებისა და პოლიტიკური მოსაზრებების თავისუფლად გამოთქმის“.

საბოლოოდ, ამ დროისათვის (2011) ყველა დისიდენტი გათავისუფლებულია, ზოგიერთი მათგანი კი 2010 წლის დასაწყისში ესპანეთში გადასახლდა.
 
## რესურსები ინტერნეტში
* Cuba's Long Black Spring - A report by the Committee to Protect Journalists
* Interviews (video) with imprisoned dissidents who were released to Spain
* Spring Nightmare - Manuel Vázquez Portal, an imprisoned Cuban writer, poet, and journalist, describes the prison conditions.

## სქოლიო
კატეგორია:კუბის ისტორია
კატეგორია:ადამიანის უფლებათა დარღვევა
ჰავანის კონფერენცია

**ჰავანის 1946 წლის კონფერენცია** — აშშ-ის მაფიისა და კოზა ნოსტრას ლიდერების ისტორიული შეხვედრა კუბის დედაქალაქ ჰავანაში. იგი სავარაუდოდ ლაკი ლუჩიანოს მიერ იყო ორგანიზებული და განიხილავდა კრიმინალური დაჯგუფებების პოლიტიკას, მართვასა და ბიზნეს-ინტერესებს. კონფერენციას ესწრებოდა კრიმინალურ ოჯახთა დელეგაციები მთელი აშშ-დან. მიმდინარეობდა ერთი კვირის განმავლობაში, 1946 წლის 22 დეკემბრიდან, ჰავანის სასტუმრო ნასიონალში. ჰავანის კონფერენცია ერთ-ერთ ყველაზე უმნიშვნელოვანეს კრიმინალურ სამიტად მიიჩნევა 1929 წლის ატლანტიკ-სიტის კონფერენციის შემდეგ. 

## რესურსები ინტერნეტში 
* CrimeMagazine: Havana Conference – 1946 by Allan May

კატეგორია:მაფია
კატეგორია:კუბის ისტორია
ხოსე მარტის საერთაშორისო აეროპორტი

**ხოსე მარტის საერთაშორისო აეროპორტი** () — აეროპორტი კუბაში, დედაქალაქ ჰავანიდან სამხრეთ-დასავლეთით 15 კილომეტრში. წარმოადგენს კუბის მთავარ საერთაშორისო და შიდა საჰაერო ჭიშკარს. ყოველწლიურად აეროპორტი ასრულებს ერთი ადგილიდან მეორე ადგილზე რამდენიმე მილიონი მგზავრის გადაყვანას. აქვს ხუთი ტერმინალი. აეროპორტი მდებარეობს ბოიეროსის მუნიციპალიტეტში და ჰავანას აკავშირებს კარიბის ზღვის აუზთან, ჩრდილოეთ, ცენტრალურ და სამხრეთ ამერიკასთან, ევროპასთან და ერთი რეისით აფრიკასთან. აეროპორტს სახელი ეწოდა კუბელი ეროვნული გმირისა და პოეტის ხოსე მარტის პატივსაცემად. მშენებლობა დაიწყო 1929 წელს. 1930 წლის 4 თებერვალს გაიხსნა *ჰავანა კოლუმბია აეროპორტის* (Havana Columbia Airport) სახელწოდებით. 1930 წლის 30 ოქტომბერს კუბის ეროვნულმა ავიაკომპანიამ Cubana de Aviación-მა შეასრულა პირველი რეისი ჰავანიდან ქალაქ სანტიაგო-დე-კუბამდე. 1936 წელს აეროპორტიდან შესრულდა გაფრენა ესპანეთში, ქალაქ მადრიდში. 

1961 წლის 15 აპრილს ხოსე მარტის საერთაშორისო აეროპორტი დაიბომბა ამერიკული თვითმფრინავის Douglas A-26 Invader-ის მიერ. 1961 წლის შემდეგ კუბასა და აშშ-ს შორის ურთიერთობა დაიძაბა და ამ ორ ქვეყანას შორის საჰაერო მიმოსვლა 1988 წლამდე იყო შეჩერებული.

## რესურსები ინტერნეტში
* ხოსე მარტის საერთაშორისო აეროპორტი 
* ხოსე მარტის საერთაშორისო აეროპორტი 
* ხოსე მარტის საერთაშორისო აეროპორტი 
* ხოსე მარტის საერთაშორისო აეროპორტი 

კატეგორია:კუბის აეროპორტები
პტა

მინი|პტა
**პტა, ფთა, პტაჰი ** (phtah, phtahs) — ცეცხლის ღმერთი, ძვ. ეგვიპტელთა ჰეფესტოსი, ნილოსის შვილი, რომლის სახელიდან უნდა მომდინარეობდეს ეგვიპტის და ფარაონთა სატახტოს მემფისის სახელი, სადაც მისი კულტი განსაკუთრებით ძლიერი იყო. ხატავდნენ ჯუჯად, რომელსაც მრუდე ჯოხი ეჭირა, ან შოლტი და ხშირად შევარდენის თავი ჰქონდა. ჰეროდოტეს აზრით აქაოსის ძის ფთიოსის სახელი ეწოდა ქალაქ ანთილას. ითვლებოდა ქვეყნიერების შემოქმედად, ქალაქთა და ტაძართა მშენებლად, ხელოსანთა მფარველად. 

პტა ძველი ღმერთია, სხვა ღმერთებზე 9 000 წლით ადრე განაგებდა სამყაროს. გამოხატავდნენ ძალაუფლების კვერთხით, განუვითარებელი ჯუჯა ბავშვის სახით, ნიშნავდა სამყაროს არასრულყოფილებას (ამითაც და სახელითაც ჰეფესტოსს ემსგავსება). მემფისში დიდებული ტაძარი ჰქონდა. აპისი, „ღმერთ პტას ცოცხალი სახეც“ აქ იდგა. პტას გონებამ  (სიტყვამ, შემდეგ „ლოგოსმა“) შვა ღმერთიც და ადამიანიც. ერმიტაჟში ინახება ბრინჯაოს და ხის ქანდაკებანი (XII-VI სს.) 

## ლიტერატურა 
* აკაკი გელოვანი – მითოლოგიური ლექსიკონი, გამომცემლობა საბჭოთა საქართველო, თბილისი, 1983

## რესურსები ინტერნეტში 
* http://www.egyptianmyths.net/ptah.htm
* http://www.crystalinks.com/ptah.html

კატეგორია: ეგვიპტური მითოლოგია 
კატეგორია: ეგვიპტური ღვთაებები
კატეგორია:ღმერთები ანბანის მიხედვით
Alice In Chains

**Alice In Chains** — ამერიკული როკ-ჯგუფი. ჩამოყალიბდა აშშ-ის ქალაქ სიეტლში 1987 წელს გიტარისტ ჯერი კენტრელი და ვოკალისტ ლეინ სტეილის მიერ. ამჟამინდელი წევრები არიან ჯერი კენტრელი, შონ კინი, მაიკ აინეზი და ვოკალისტი უილიამ დიუვალი, რომელიც ჯგუფს 2008 წელს ოფიციალურად შეუერთდა გარდაცვლილი სტეილის ნაცვლად.

მუსიკალური სტილის მხრივ Alice In Chains გრანჟ-ჯგუფად მოიხსენიება, თუმცა მათი შემოქმედება მრავალფეროვანია და მოიცავს როგორც მძიმე მეტალის, ასევე აკუსტიკური მუსიკის ელემენტებს. ჯფუგი მიჩნეულია „სიეტლის დიდი ოთხეულის“ წევრად, ნირვანასთან, Pearl Jam-თან და Soundgarden-თან ერთად.

thumb|ლეინ სტეილი კონცერტზე

## დისკოგრაფია 
* *Facelift* (1990)
* *Dirt* (1992)
* *Alice in Chains* (1995)
* *Black Gives Way to Blue* (2009)
* *The Devil Put Dinosaurs Here* (2013)
* *Rainier Fog* (2018)

## რესურსები ინტერნეტში 
* 

კატეგორია:როკ-ჯგუფები
კატეგორია:ამერიკული როკ-ჯგუფები
კატეგორია:1980-იანი წლების მუსიკალური ჯგუფები
კატეგორია:1990-იანი წლების მუსიკალური ჯგუფები
კატეგორია:1987 წელს ჩამოყალიბებული ჯგუფები
კატეგორია:გრანჟ ჯგუფები
გუსტავო რისოს აეროპორტი

**გუსტავო რისოს აეროპორტი** (Gustavo Rizo Airport) — რეგიონული აეროპორტი კუბაში, ქალაქ ბარაკოასთან. საშუალო ზომის აეროპორტია, რომელიც ძირითადად შიდა რეისებზე მუშაობს. მდებარეობს უბის სიახლოვეს, ქალაქ ბარაკოადან 4 კილომეტრის დაშორებით. რეისები არც ისე ხშირად სრულდება, თუმცა კუბის ეროვნული ავიაკომპანიის Cubana de Aviación-ის მეშვეობით მყარდება კავშირი ქალაქებს ბარაკოასა და სანტიაგო-დე-კუბას შორის.

## რესურსები ინტერნეტში
* გუსტავო რისოს აეროპორტი   

კატეგორია:კუბის აეროპორტები
საქართველოს საეგზარქოსოს სასულიერო მოამბე

მინიატიურა|„საქართველოს საეგზარქოსოს სასულიერო მოამბე“, 1894 წელი
**საქართველოს საეგზარქოსოს სასულიერო მოამბე** (); *საქართველოს საეგზარქოსოს მოამბე* (); *კავკასიის საეგზარქოსოს მოამბე* () — საქართველოს საეგზარქოსოს ოფიციალური რუსულენოვანი ჟურნალი, დაარსდა თბილისის სასულიერო სემინარიასთან. გამოდიოდა თვეში ორჯერ (წელიწადში 24 ნომერი). რედაქტორი — თბილისის მართლმადიდებელთა  სასულირო სემინარიის რექტორი ან ინსპექტორი, გამომცემელი — სასულიერო სემინარია. იბეჭდებოდა ქართულ და რუსულ ენებზე (ქართული ტექსტი რუსულის თარგმანს წარმოადგენდა). აქვეყნებდა სასულიერო უწყების ბრძანებებს, ცირკულარებს და სხვა ოფიციალურ საეკლესიო მასალას, ქადაგებებს, მოძღვრებებს, სიტყვებს, სტატიებს საეკლესიო საქმეთა შესახებ და სხვა. გამოცემას თან ერთვოდა დამატებები ().

## ისტორია
XIX საუკუნის 60-იან წლებში საკუთარი ინიციატივითა და სასულიერო ხელისუფლების მხარდაჭერით თბილისის სემინარიის მასწავლებელმა დეკანოზმა გიორგი ხელაძემ გამოსცა მისივე რედაქტორობით გაზეთი „სასულიერო მახარობელი“. პირველ ხანებში გაზეთში მხოლოდ ოფიციალური ნაწილი, ადგილობრივი და ცენტრალური ცენტრალური მთავრობის განკარგულებანი, ბრძანებანი და ცირკულარები იბეჭდებოდა — დანარჩენი, არაოფიციელაური ნაწილი რუსულად იყო შედგენილი, თუმცა ამ რუსულ ნაწილში საყურადღებო წერილები იბეჭდებოდა. გარკვეული დროის შემდეგ აღნიშნული გამოცემა შეწყდა. 

XIX საუკუნის 80-იან წლებში თბილისის სემინარიის რექტორმა ითავა სასულიერო გამოცემის გაგრძელება. ახალი გამოცემა რუსულ ენაზე იყო და დაერქვა «Духовный вестник Грузинского Экзархата», მის ქართულ გამოცემას კი „საქართველოს საეგზარქოსოს სასულიერო მოამბე“.

გარკვეული დროის შემდეგ გამოცემა დაექვემდებარა დეკანოზ ი. ვოსტორგოვს, რომელიც პერიოდულად შოვინისტური შინაარსის მასალებს აქვეყნებდა — ამტკიცებდა მეგრელების არაქართულ წარმოშობას და მუდმივად გამოდიოდა ქართული ღვთისმსახურების დაკნინებისაკენ. დეკანოზ ი. ვოსტორგოვის საქართველოდან გაქცევის შემდეგ გამოცემა გადავიდა ქართველ სასულიერო პირთა ხელში, რომელიც მას თითქმის ერთი წელიწადი მართავდა. შემდეგ გამოცემა გადავიდა ეგზარქოს ინოკენტის განკარგულებაში, რომლის დროსაც გამოცემის მოცულობა ერთობ გაიზარა.

## გამოცემები
*„საქართველოს საეგზარქოსოს სასულიერო მოამბე“ () — 1 მარტი, 1891 — 1 მაისი, 1906;
*„საქართველოს საეგზარქოსოს მოამბე“ () — 1907–1917.

1917 წელს საქართველოს მართლმადიდებელი ეკლესიის მიერ დამოუკიდებლობის მოპოვებისთანავე, საქართველოს საეგზარქოსოს დარჩენილ ტერიტორიას დაერქვა კავკასიის საეგზარქოსო, რომელმაც 1920 წლამდე იარსება. შესაბამისად პერიოდიკამაც მიიღო თავისი ახალი სახელწოდება.
*„კავკასიის საეგზარქოსოს მოამბე“ () — კავკასიის საეგზარქოსოს პერიოდული გამოცემა 1917 წლის № 15/16-20;

## ლიტერატურა 
## რესურსები ინტერნეტში
* Духовный вестник Грузинского Экзархата
* გაზ. „საქართველო“, N45, 16 ივლისი, 1915

კატეგორია:საქართველოს ჟურნალები
კატეგორია:ქართულენოვანი ჟურნალები
კატეგორია:რუსულენოვანი ჟურნალები
მანტია (სამოსი)

მინი|მარჯვნივ|200 პქ|მანტია
**მანტია**, *მაზარა* () — შავი ფერის შესამოსელი, მოსასხამი ქრისტიანულ ეკლესიაში, რომელიც კისრიდან ფეხებამდე ფარავს მთელ სხეულს. ღვთისმსახურების დროს მანტიით იმოსებიან მღვდელმსახურები შავი სამღვდელოებიდან: მღვდელ-მონოზონი, იღუმენი, არქიმანდრიტი, მღვდელმთავარი. მოსასხამი იკვრება საყელოსთან და მთლიანი ნაჭერი დაშვებულია, ისე რომ უკან წაგრძელებული ფორმა აქვს და ძირს ეხება. ზემო და ქვემო კიდეებში დაკერებული აქვს კვადრატული ნაჭრები, რომელიც გამოხატავს „სჯულის ფიცარს“, რომლითაც ხელმძღვანელობენ მონასტერში. მანტია სიმბოლურად გამოხატავს ფრთოსან ანგელოზს. ტანის მთლიანად დაფარვა კი ნიშანია მკაცრი მონაზვნური ცხოვრებისა, მოკრძალებისა და სიმდაბლისა, რომ მონაზონი აღარ ცხოვრობს ამქვეყნიური საქმიანობისათვის.

## ლიტერატურა
* *ე. გაბძაშვილი, „ლიტურგიკა — ჰიმნოგრაფია“*, ტ. 5, თბილისი, 2011 წ.
* *ლ. ბარბაქაძე*, „ჯიბის ცნობარი მართლმორწმუნე ქრისტიანისათვის“, თბილისი, 2013 წ.
* *С. Е. Молотков*, „Практическая энциклопедия правословного христианина“, 2001 წ.

კატეგორია:მღვდელმსახურის შესამოსელი
გივი მაღულარია

**გივი მაღულარია** (დ. 20 მაისი, 1926, თბილისი — გ.  20 აპრილი, 1995) — ქართველი მწერალი, პუბლიცისტი და მთარგმნელი.

## ბიოგრაფია
დაიბადა 1926 წლის 20 მაისს, თბილისში. 1944 წელს დაამთავრა თბილისის რკინიგზის მეორე საშუალო სკოლა. 1945-1948 წლებში სწავლობდა თბილისის სახელმწიფო უნივერსიტეტის ფილოლოგიის ფაკულტეტზე. 1948 წელს სტალინური პოლოტიკის კრიტიკის გამო დააპატიმრეს და ჯეზკაზგანში გადაასახლეს. 1956 წელს, რეაბილიტირებულ იქნა და სამშობლოში დაბრუნდა. იმავე წელს სწავლა განაგრძო მშობლიურ უნივერსიტეტში, რომელიც 1959 წელს დაამთავრა.

სხვადასხვა დროს მუშაობდა სამეცნიერო კვლევით დაწესებულებებში მთარგმნელად, თბილისის სახელმწიფო უნივერსიტეტის ჟურნალისტიკის კათედრაზე, შემდგომ პრორექტორის თანაშემწედ სამეცნიერო დარგში, ჟურნალ „ხელოვნების“ თეატრის განყოფილების გამგედ.

გივი მაღულარიამ ლიტერატურული მოღვაწეობა 1966 წლიდან დაიწყო, როდესაც მისი პირველი წერილი „ჰაინრიხ ბიოლი“ ჟურნალ „ცისკარში“ გამოქვეყნდა. აქედან მოყოლებული მისი მოთხრობები, ესეები, წერილები სისტემატურად იბეჭდებოდა პრესაში და გამოდიოდა ცალკე წიგნებად. ავტორი ემოციური ექსპრესიითა და ღრმა ფსიქოლოგიზმით იკვლევდა საქართველოს წარსულსა და თანამედროვეობას.

აღსანიშნავია გივი მაღულარიას ვრცელი მოთხრობა „მეამბოხენი“ და „უკუქცევა“; აგრეთვე გამოკვლევები ძველ ეგვიპტურ მითებზე, ნიკოლოზ ბარათაშვილზე, მარსელ პრუსტსა თუ დოსტოევსკიზე. 1992 წელს მოთხრობისათვის „ბედი არ გინდა!?“ მას საქართველოს მწერალთა კავშირის პრემია მიენიჭა.

გივი მაღულარია გარადაიცვალა 1995 წლის 20 აპრილს თბილისში.

## ბიბლიოგრაფია
* „უკუქცევა“ (რომანი) - თბილისი, მერანი, 1996. - 255გვ.
* „ვიღას შეაფაროს მიწამ თავი“ (მოთხრობები) - თბილისი, ნაკადული, 1988. - 153გვ.
* „ლიტერატურული პორტრეტები“  - თბილისი, მერანი, 1982. - 213გვ.
* „დაღამება ამა სოფლისა“ (მოთხრობები) - თბილისი, ნაკადული, 1982. - 160გვ.

## ლიტერატურა
## რესურსები ინტერნეტში
## სქოლიო
კატეგორია:დაბადებული 20 მაისი
კატეგორია:დაბადებული 1926
კატეგორია:გარდაცვლილი 20 აპრილი
კატეგორია:გარდაცვლილი 1995
კატეგორია:ქართველი მწერლები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი მთარგმნელები
კატეგორია:ქართველი პუბლიცისტები
კატეგორია:საქართველოს მწერალთა კავშირის პრემიის ლაურეატები
კატეგორია:საბჭოთა კავშირის რეპრესიების მსხვერპლნი საქართველოში
მღვდელმონაზონი

მინი|მარჯვნივ|200 პქ|მღვდელმონაზონი
**მღვდელმონაზონი**, *მღვდელ-მონაზონი* () — ქრისტიანული ეკლესიის მსახური. ბერი, რომელიც მღვდლის ხარისხშია აღყვანილი. მონასტრის წინამძღვრად დანიშვნისას მღვდელ-მონოზონი ხდება იღუმენი.

## სქოლიო
კატეგორია:მართლმადიდებლობა
კატეგორია:საეკლესიო წოდებები
ნინო ბაციაშვილი

**ნინო ბაციაშვილი** (დ. 1 იანვარი, 1987, ბათუმი, საქართველო) — ქართველი მოჭადრაკე.

დაიბადა 1987 წლის 1 იანვარს ქალაქ ბათუმში. ექვსი წლიდან მონაწილეობს საჭადრაკო შეჯიბრებებზე საქართველოს მასშტაბით. ასაკობრივ დონეზე მოგებული აქვს რვა მედალი საქართველოს ჩემპიონატებში. 2004 წელს ჭადრაკის მსოფლიო ორგანიზაცია ფიდემ მიანიჭა ქალთა საერთაშორისო ოსტატის წოდება. 2008 წელს კი უმაღლესი წოდება ქალთა შორის „ქალთა საერთაშორისო დიდოსტატი“. ამას გარდა შესრულებული აქვს მამაკაცთა საერთაშორისო ოსტატობისთვის აუცილებელი სამივე ბალი, რის შედეგადაც ფიდემ 2013 წელს ოფიციალურად მიანიჭა ნინო ბაციაშვილს მამაკაცთა საერთაშორისო ოსტატის წოდება. 
2015 წელს  ნინო ბაციაშვილმა მოიგო საქართველოს ქალ მოჭადრაკეთა 72-ე ეროვნული ჩემპიონატი. ამავე წელს ნინო ბაციაშვილმა მეორე ადგილი დაიკავა ევროპის ქალთა ინდივიდუალურ ჩემპიონატზე, რომელსაც დაბა ჩაქვმა უმასპინძლა 15-30 მაისს, სადან 11 დან 9 ქულა დააგროვა და მხოლოდ ნახევარი ქულით ჩამორჩა ჩემპიონ ნატალია ჟუკოვას. 2015 წელს ჩინეთის ქალაქ ჩენგდუში გამართულ მსოფლიო ჩემპიონატზე საქართველოს ქალ მოჭადრაკეთა ეროვნული ნაკრებმა მსოფლიო ჩემპიონის ტიტული მოიპოვა, ნაკრების შემადგენლობაში მყოფმა ნინო ბაციაშვილმა, ასევე ბრინჯაოს მედალი აიღო თავის დაფაზე. 
ნინო ბაციაშვილი საერთაშორისო რეიტინგით (2500) მსოფლიოს ქალ მოჭადრაკეთა შორის 15-ე ადგილს იკავებს, საქართველოს მასშტაბით კი მე-3 ადგილს. 

ნინო ბაციაშვილი არის მრავალი საერთაშორისო ტურნირის გამარჯვებული და პრიზიორი.

## საპრიზო ადგილები
*მეორე ადგილი - ქალთა შორის მსოფლიოს გუნდური ჩემპიონატი (2017), (ხანტი-მანსიისკი, რუსეთი);
*მესამე ადგილი - ქალთა შორის მსოფლიოს გუნდური ჩემპიონატი (2017), (ხანტი-მანსიისკი, რუსეთი);
*პირველი ადგილი- ქალთა შორის მსოფლიოს გუნდური ჩემპიონატი (2015), (ჩენდუ, ჩინეთი);
*მესამე ადგილი- ქალთა შორის ევროპის ჩემპიონატი (2015, (რეიკიავიკი, ისლანდია).

## რესურსები ინტერნეტში
* ქართული სპორტის სტატისტიკა
*

## სქოლიო
კატეგორია:ქართველი მოჭადრაკეები
კატეგორია:დაბადებული 1987
კატეგორია:ცოცხალი ადამიანები
ბურკინა-ფასოს ტბების სია

ქვემოთ მოცემულია **ბურკინა-ფასოს ტბების სია.**

## ბ
* ბამი
* ბუკუ

## დ
* დემი

## კ
* კომპიენგა

## მ
* მარ-ო-ჰიპოპოტამი

## ტ
* ტენგრელა

## უ
* ურსი

## ჰ
* ჰიგა

## რესურსები ინტერნეტში 
* ბურკინა-ფასო

## სქოლიო
*

*

კატეგორია:ბურკინა-ფასო
საქართველოს საზღვაო სანაოსნო

**საქართველოს საზღვაო სანაოსნო** — საზღვაო სამინისტროს ადმინისტრაციული ერთეული საბჭოთა კავშირში. ჩამოყალიბდა 1967 წელს. სამმართველოში ქ. ბათუმში იყო. სსრკ-ის ტერიტორიაზე სანაოსნები ემსახურებოდა შავი და აზოვის ზღვის აუზებს, ბალტიის ზღვის აუზს, ჩრდილოეთის აუზს, შორეული აღმოსავლეთის აუზსა და კასპიის ზღვის აუზს. მცირე კაბოტაჟური (შიდა) გადაზიდვის თვალსაზრისით ერთ ერთეულად განიხილებოდა შავი და აზოვის ზღვები, თეთრი ზღვა და ყინულოვანი ოკეანე, იაპონიის, ოხოტისა და ბერინგის ზღვები. სანაოსნოს პირველი ხელმძღვანელი იყო კაპიტანი ანატოლი კაჭარავა.

საქართველოს საზღვაო სანაოსნოს გემები სპეცილიზებული  იყო ჩასასხმელი ტვირთის (ნავთობისა და ნავთობპროდუქტების) გადასაზიდად. სანაოსნოს გემები (ტანკერები), რომლებიც აგებული იყო საზღვაო ფლოტის თანამედროვე ტექნიკის დონეზე, დედამიწის ბევრ ზღვასა და ოკეანეს სერავდნენ. საქართველოს საზღვაო სანაოსნოს ჰქონდა ორი მცურავი სახელოსნო და 10 ათასი ტონა ტვირთამწეობის დოკი. ხომალდების კაპიტალური და პროფილაქტიკური რემონტი საქართველოს ნავსადგურებში წარმოებდა.

## საზღვაო სანაოსნოს უფროსები 
* ანატოლი კაჭარავა 1967-1979
* გიორგი ჩხეიძე 1979-1982
* ჯემალ ჭიღვარია 1982-1991
* რომან ახობაძე 1991-1993
* ბიჭიკო ვარშანიძე 1993-1999
* სულიკო სურმანიძე 2000-2004

## ლიტერატურა 
კატეგორია:ზღვაოსნობა საქართველოში
მარტის იდები (ფილმი)

{{ინფოდაფა კინოფილმი
| სახელი           = მარტის იდები
| სურათი          = The Ides of March Poster.jpg
| წარწერა        = ფილმის პოსტერი
| რეჟისორი       = ჯორჯ კლუნი
| ჟანრი = პოლიტიკური დრამა
| პროდიუსერი       = 
| სცენარის ავტორი     = 
| როლებში       = 
| კომპოზიტორი          = ალექსანდრ დესპლა
| ოპერატორი = ფედონ პაპამიხაელი
| მონტაჟი        = სტივენ მირიონე
| კინოსტუდია         = 
| დისტრიბუტორი    = Columbia Pictures
| გამოსვლის თარიღი       =  (ვენეციის კინოფესტივალი)
| ხანგრძლივობა        = 101 წუთი
| ქვეყანა        = 
| ენა       = ინგლისური
| ბიუჯეტი         = 12,5 მილიონი
| შემოსავალი          = 76 მილიონი აშშ დოლარი
}}
**მარტის იდები** () — 2011 წლის ამერიკული პოლიტიკური დრამა, რომლის რეჟისორია ჯორჯ კლუნი. სცენარი, რომელიც დაწერა კლუნიმ გრანტ ჰესლოვთან და ბო უილიმონთან ერთად დაფუძნებულია უილიმონის 2008 წლის პიესაზე „ფარაგუტ ნორდი“. ფილმი მოგვითხრობს პენსილვანიის გუბერნატორის, მაიკ მორისის საპრეზიდენტო კამპანიაზე და მის ურთიერთობაზე იდეალისტი სტივენ მეიერთან. რაიან გოსლინგი თამაშობს კამპანიის უმცროს მენეჯერს, ჯორჯ კლუნი კი — მორისს. სურათში ასევე მონაწილეობენ ფილიპ სეიმურ ჰოფმანი, პოლ ჯიამატი, მარისა ტომეი, ჯეფრი რაიტი და ევან რეიჩელ ვუდი.

„მარტის იდებმა“ გახსნა ვენეციის 68-ე საერთაშორისო კინოფესტივალი და ასევე აჩვენეს ჰაიფასა და ტორონტოს საერთაშორისო კინოფესტივალებზე. ფილმი კინოეკრანებზე გამოვიდა 2011 წლის 7 ოქტომბერს და მსოფლიოს მასშტაბით მისმა შემოსავალმა შეადგინა 76 მილიონი აშშ დოლარი. Rotten Tomatoes-ის მიხედვით ფილმი კინოკრიტიკოსთა 86%-მა მოიწონა.

ფილმის სათაური უკავშირდება იულიუს კეისრის მკვლელობის დღეს, 15 მარტს, რომელიც მარტის იდების  სახელითაა ცნობილი.

## რესურსები ინტერნეტში 
* 
* 
* 
* 
* 

## სქოლიო 
კატეგორია:2011 წლის ფილმები
კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:2010-იანი წლების დრამატული ფილმები
კატეგორია:2010-იანი წლების დრამატული ფილმები
კატეგორია:პოლიტიკური ფილმები
კატეგორია:ჯორჯ კლუნის ფილმები
კატეგორია:ამერიკული პოლიტიკური დრამატული ფილმები
კატეგორია:ამერიკული პოლიტიკური თრილერი ფილმები
კატეგორია:Columbia Pictures-ის ფილმები
კატეგორია:Appian Way Production-ის ფილმები
კატეგორია:Cross Creek Picture-ის ფილმები
კატეგორია:Smoke House Pictures-ის ფილმები
რობერტო სოლდადო

**რობერტო სოლდადო რილიო**  (; დ. 25 მაისი, 1985, ვალენსია, ესპანეთი) — ესპანელი ფეხბურთელი, თამაშობდა თავდამსხმელის პოზიციაზე.

## კარიერა 
### დასაწყისი 
რობერტო სოლდადო რილიო დაიბადა ვალენსია, 15 წლის ასაკში იგი შეუერთდა რეალის ადგილობრივ მცირე კლუბ CF Don Bosco-ს. წარმატებული სეზონის შემდეგ მან რეალ მადრიდის ძირითად კლუბშიც ამოყო თავი, მან თავისი პირველი ჯგუფური დებიუტი 23 ოქტომბერს, 2005 წ, ვალენსიას წინააღმდეგ გამართა, სადაც 18 წუთი ითამაშა (1-2 მარცხი). ამ შეხვედრამდე 27 სექტემბერს, სოლდადომ 86-ე წუთზე გამარჯვების გოლი გაუტანა ოლიმპიაკოსს ჯგუფურ ეტაპზე.

### ოსასუნაში განათხოვრება 
2006-2007 წლებში იგი იჯარით გაასხვივეს ოსასუნაში, სადაც ასევე კარგ შედეგს მიაღწია. მან 19 გოლი გაიტანა (2 პენალტი) რაც ფეხბურთელისთვის და გუნდისთვის დიდი მიღწევა იყო.

### რეალში დაბრუნება 
იჯარის შემდეგ იყო ისევ რეალში, მაგრამ ფეხბურთელს ძირითადი დროის გატარება სათადარიგოთა სკამზე უწევდა, რაც არცთუ ისე სახარბიელო შედეგი იყო შარშანდელი სეზონის შემდეგ, იგი რეალში დაბრუნდა 2007 წლის 11 ივნისს და კონტრაქტიც გაახანგრძლივა 2012 წლამდე, იგი ინტერვიუში აცხადებდა რომ მისთვის ოსასუნა დიდი გაკვეთილი იყო, სწორედ ამ გუნდში გაუსინჯა მან გემო გოლების გატანას.

### ხეტაფე 
2008 წელს სოლდადო 4 მილიონ ევროდ შეიძინა ესპანურმა ხეტაფემ. სადაც როგორც მოგეხსენებათ უნაკლო შედეგი აჩვენა 60 შეხვედრაში 29 გატანილი გოლი და სრულიად დამსახურებულად დაიპყრო ხეტაფეს გულშემატკივართა გულები.

### ვალენსია 
2010 წლის ივნისში სოლდადომ მშობლიურ ქალაქში დაბრუნება გადაწყვიტა და ადგილობრივ გუნდშიც იქნა მიღებული. მასში ვალენსიელებმა 10 მილიონი ევრო გადაიხადეს. სწორედ სოლდადოა დავიდ ვილიას შემცვლელი და მასზე ვალენსიელი გულშემატკივარი დიდ იმედებს ამყარებს. პირველი UEFA-ს მატჩი მან ბრწყინვალედ ჩაატარა და გოლის ავტორიც კი გახდა (ბურსასპორი - ვალენსია 0-4). მან პირველივე სეზონში მოასწრო 25 გოლის გატანა, მათ შორის აღსანიშნავია პოკერი თავისი ყოფილი კლუბის, ხეტაფეს წინააღმდეგ.

ის ხუან მატას წასვლის შემდეგ გუნდის კაპიტნად და ერთ–ერთ წამყავან მოთამაშედ ჩამოყალიბდა. მან უკვე 22 თამაშში 19 გოლის გატანა მოახერხა და გუნდის ბომბარდირის გახდა. ის გოლების ხშირად გატანის გამო კლუბის ხელმძრვანელობამ და ლა ლიგამ რამდენიმეჯერ დააჯილდოვეს.

## რესურსები ინტერნეტში 
* პროფილი ვილიარეალის ოფიციალურ საიტზე 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1985
კატეგორია:ესპანელი ფეხბურთელები
კატეგორია:პრემიერ ლიგის ფეხბურთელები
კატეგორია:მადრიდის რეალის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ოსასუნას ფეხბურთელები
კატეგორია:ხეტაფეს ფეხბურთელები
კატეგორია:ვალენსიის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:ვილიარეალის ფეხბურთელები
კატეგორია:დაბადებული 25 მაისი
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:ცოცხალი ადამიანები
საქართველოს საბჭოთა სოციალისტური რესპუბლიკის კონსტიტუცია

მინი|საქართველოს სსრ-ის 1922 წლის კონსტიტუცია
**საქართველოს საბჭოთა სოციალისტური რესპუბლიკის კონსტიტუცია**, *საქართველოს სოციალისტურ საბჭოთა რესპუბლიკის კონსტიტუცია*  —  საბჭოთა საქართველოს ძირითადი კანონი. მისი ისტორია დაკავშირებულია საბჭოთა საქართველოს სახელმწიფოებრიობის შექმნა-განვითარებასთან. 

## ისტორია
საბჭოთა საქართველოში მისი არსებობის მანძილზე მიიღეს ოთხი საბჭოთა კონსტიტუცია 1922, 1927, 1937 და 1978 წლებში, რომლებიც წარმოადგენდნენ ტიპურ საბჭოთა კონსტიტუციებს და არაფრით განსხვავდებოდნენ რუსეთის საბჭოთა ფედერაციული სოციალისტური რესპუბლიკის კონსტიტუციებისგან.

### 1922 წლის კონსტიტუცია
1922 წლის 25 თებერვალს თბილისში გაიხსნა კომუნისტური საქართველოს საბჭოების I ყრილობა, რომლის სხდომები 4 მარტამდე გაგრძელდა. 2 მარტს ყრილობაზე ბ. კვირკველიამ წაიკითხა კონსტიტიციის ტექსტი. კონსტიტუციის ირგვლივ სიტყვით გამოვიდა ს. ხუნდაძე, რომლის დასრულების შემდეგ სტურუამ წამოაყენა წინადადება, რომ კონსტიტუციის პროექტი მიეღოთ როგორც საფუძველი, ხოლო ესა თუ ის დამატებანი და შესწორებანი შეტანილი ყოფილიყო შემდეგში საკონსტიტუციო კომისიის მიერ მისი განხილვის შემდეგ. წინადადება ერთხმად იქნა მიღებული და საქართველოს სსრ-ის (I) კონსტიტუციის საბოლოო სახის წარდგენა დაავალეს საკონსტიტუციო კომისიას.

### 1927 წლის კონსტიტუცია
საქართველოს სსრ პირველმა კონსტიტუციამ მოკლე დროით — მხოლოდ 5 წლით იმოქმედა, რაც ამიერკავკასიის სფსრ-ის შექმნამ განაპირობა. საქართველოს საბჭოების IV ყრილობამ, სსრკ-ის 1924 წლის და ამიერკავკასისს სფსრ-ის 1926 წლის კონსტიტუციების შესაბამისად, 1927 წლის 4 აპრილს დაამტკიცა საქართველოს ახალი (II) კონსტიტუცია.

### 1936 წლის კონსტიტუცია
სსრკ საბჭოების საგანგებო VIII ყრილობამ 1936 წლის 5 დეკემბერს მიიღო  ქვეყნის ახალი კონსტიტუცია. გაუქმდა ამიერკავკასიის სფსრ და საქართველოს სსრ ცალკეული რესპუბლიკის სახით შევიდა სსრკ-ის შემადგენლობაში. საქართველოს სსრ საბჭოების საგანგებო VIII ყრილობამ 1937 წლის 13 თებერვალს დაამტკიცა საქართველოს სსრ-ის (III) კონსტიტუცია.

### 1978 წლის კონსტიტუცია
სსრკ ახალი კონსტიტუცია დაამტკიცა სსრკ IX მოწვევის უმაღლესი საბჭოს რიგგარეშე VII სესიამ 1977 წლის 7 ოქტომბერს. მის შესაბამისად კი შემუშვდა  საქართველოს სსრ ახალი (IV) კონსტიტუცია, რომელიც მიიღო საქართველოს სსრ IX მოწვევის უმაღლესი საბჭოს რიგგარეშე VIII სესიამ 1978 წლის 15 აპრილს.

## ლიტერატურა
## რესურსები ინტერნეტში
*საქართველოს საბჭოთა სოციალისტური რესპუბლიკის კონსტიტუცია : ძირითადი კანონი, 1922
*საქართველოს საბჭოთა სოციალისტური რესპუბლიკის კონსტიტუცია : ძირითადი კანონი, 1927
*საქართველოს საბჭოთა სოციალისტური რესპუბლიკის კონსტიტუცია : ძირითადი კანონი, 1937
*საქართველოს საბჭოთა სოციალისტური რესპუბლიკის კონსტიტუცია : ძირითადი კანონი, 1978

## სქოლიო
კატეგორია:საქართველოს სსრ
კატეგორია:საქართველოს კონსტიტუცია
Born This Way: The Remix

***Born This Way: The Remix*** — ამერიკელ პოპ მომღერალ ლედი გაგას მეორე რემიქსული ალბომი,  რომელიც გამოიცა 2011 წლის 18 ნოემბერს ლეიბლზე Interscope Records. ალბომში შესულია მომღერლის მეორე სტუდიური ალბომის *Born This Way* სიმღერების რემიქსები. კრებული ასევე შესულია ბოქ-სეტში — *Born This Way: The Collection*, სადაც შესულია 17 სიმღერა გაგას მეორე სტუდიური ალბომიდან და HBO-ს სპეციალური კონცერტის *Lady Gaga Presents the Monster Ball Tour: At Madison Square Garden* DVD გამოცემა. რემიქსების უმრავლესობა ასევე გამოცემული იქნა ალბომის თითოეული სინგლის EP რემიქსულ კრებულებში. ალბომი ძირითადად არის ელექტრონული და საცეკვაო ჩანაწერი, რომელზეც იგრძნობა ევროპოპის, დაბსტეპის და ტექნოს გავლენა.

ალბომმა კრიტიკოსების მხრიდან შერეული შეფასება დაიმსახურა, თუმცა დადებითად შეაფასეს The Weeknd-ის, Twin Shadow-ს და Guéna LG-ს რემიქსები. კოპილაცია კომერციულად წარუმატებელი აღმოჩნდა, შევიდა მხოლოდ ათი ქვეყნის ჩარტში. ყველაზე მაღალი პოზიცია დაიკავა იაპონიის ჩარტში სადაც სერტიფიცირებული იქნა ოქროთი, ხოლო აშშ-ის ბილბორდ 200-ში დაიკავა 105-ე პოზიცია.

## სიმღერების სია 
## პერსონალი 
ინფორმაცია პერსონალის შესახებ აღებულია ალბომ *Born This Way: The Remix* ბუკლეტიდან და საიტიდან Allmusic.

*ლედი გაგა – არანჟირება, კომპოზიტორი, პროდიუსერი, ვოკალი
*ჩეჩე ალორა – კომპოზიტორი
*DJ Aqeel – დამატებითი პროდიუსერი, რემიქსის ავტორი
*დიკ ბითამი – მასტერინგი
*სვეინ ბერგე – დამატებითი პროდიუსერი, რემიქსის ავტორი
*ტორბიორნ ბრუნდტლანდი – დამატებითი პროდიუსერი, რემიქსის ავტორი
*ჟულიენ კერეტი – მიქსი
*ტროი კარტერი – მენეჯერი
*Foster the People – რემიქსის ავტორი
*Goldfrapp – რემიქსის ავტორი
*Guéna LG – დამატებითი პროდიუსერი, რემიქსის ავტორი
*ვინსენტ ჰერბერტი – A&R, აღმასრულებელი პროდიუსერი
*The Horrors – რემიქსის ავტორი
*Hurts – რემიქსის ავტორი
*Illangelo – რემიქსის ავტორი
*ფერნანდო გერიბეი – კომპოზიტორი, პროდსიუერი
*გრეგორი კლასმენი – რემიქსის პროდიუსერი
*რობერტ ჯონ მეტ ლანგი – პროდიუსერი
*ჯეპე ლოურსენი – სიმღერის ავტორი, პროდიუსერი
*პატრიკ მასკალი – გიტარა
*ჯოზეფ მაუნტი – დამატებითი პროდიუსერი, რემიქსის ავტორი
*RedOne – კომპოზიტორი, პროდიუსერი
*ნედ შეპარდი – რემიქსის პროდიუსერი
*სულტან შეპარდი – რემიქსის პროდიუსერი
*კლინტონ სპარკსი – პროდიუსერი
*მარკ ტეილორი – დამატებითი პროდიუსერი, რემიქსის ავტორი, კლავიშებიანი ინსტრუმენტი, პროგრამირება
*Twin Shadow – რემიქსის პროდიუსერი
*Two Door Cinema Club – რემიქსის ავტორი
*The Weeknd – რემიქსის ავტორი, ბეკ-ვოკალი
*DJ White Shadow – კომპოზიტორი, პროდიუსერი
*Wild Beasts – დამატებითი პროდიუსერი, რემიქსის ავტორი
*მაიკლ ვუდსი – დამატებითი პროდიუსერი, რემიქსის ავტორი, კლავიშებიანი ინსტრუმენტი
*Zedd – რემიქსის პროდიუსერი, მიქსი

## ჩარტები და სერტიფიცირებები 
### ჩარტები 
### სერტიფიცირებები 
## გამოცემების ისტორია 
## რესურსები ინტერნეტში 
*

## სქოლიო 

კატეგორია:ლედი გაგას რემიქსული ალბომები
კატეგორია:2011 წლის რემიქსული ალბომები
კატეგორია:Interscope Records-ის რემიქსული ალბომები
ისლანდიური ვიკიპედია

**ისლანდიური ვიკიპედია** (ისლ. Wikipedia á íslensku) — ვიკიპედიის განყოფილენა ისლანდიურ ენაზე.

ისლანდიური ვიკიპედია შეიქმნა 2003 წლის 5 დეკემბერს. 2011 წლის 27 დეკემბრისთვის სტატიათა რაოდენობა 32 950
აღწევს, რაც მას ვიკიპედიათა შორის 58-ე ადგილის დაკავების საშუალებას აძლევს. ისლანდიურ ვიკიპედიაში დარეგისტრებულია 24 014 მომხმარებელი, 141 მათგანს კი ბოლო 30 დღის განმავლობაში გარკვეული წვლილი აქვთ შეტანილი. 30 მომხმარებელს ადმინისტრატორის სტატუსი გააჩნია. რედაქტირებათა საერთო რაოდენობა 1 210 259-ია.

ისლანდიური ვიკიპედიის სიღრმე არც თუ ისე მაღალია და მიმდინარე მომენტში 37.2 ერთეულს შეადგენს.

## რესურსები ინტერნეტში
* ისლანდიური ვიკიპედია
* ვიკიპედიათა ჩამონათვალი MetaWiki-ზე
* Magnús Þór Torfason, Íslensk Wikipedia: Deiglan, 18.11.06 

კატეგორია:ვიკიპედიები ენების მიხედვით
კატეგორია:ისლანდიური ენციკლოპედიები
ჩრდილოეთ მაკედონიის პრემიერ-მინისტრი

**ჩრდილოეთ მაკედონიის პრემიერ-მინისტრი** () — ჩრდილოეთ მაკედონიის მთავრობის თავმჯდომარე. ის არის ჩრდილოეთ მაკედონიის პოლიტიკური კოალიციის ლიდერი ჩრდილოეთ მაკედონიის პარლამენტში, ასევე ჩრდილოეთ მაკედონიის მთავრობის მეთაური. ჩრდილოეთ მაკედონიის მოქმედი პრემიერ-მინისტრი არის ნიკოლა გრუევსკი, 2006 წლის 27 აგვისტოდან.

## ჩრდილოეთ მაკედონიის პრემიერ-მინისტრების სია
### მაკედონიის სოციალისტური რესპუბლიკა
### მაკედონიის რესპუბლიკა / ჩრდილოეთი მაკედონია
## რესურსები ინტერნეტში
მაკედონია WORLD STATESMEN.org-ზე 

კატეგორია:ჩრდილოეთი მაკედონია
*
ფრანკ პაისის აეროპორტი

**ფრანკ პაისის აეროპორტი** () — საერთაშორისო აეროპორტი კუბაში, ქალაქ ოლგინთან. აეროპორტი სახელს ატარებს კუბის რევოლუციონერის ფრანკ პაისის სახელს. ფრანკ პაისის აეროპორტი მდებარეობს ფრანკ-პაისის მუნიციპალიტეტში. 

## ავიახაზები და დანიშნულების ადგილები 
* Aero Caribbean  (ჰავანა, სანტიაგო-დე-კუბა)
* Air Canada (ჰალიფაქსი, მონრეალი-ტრიუდოუ, ტორონტო-პირსონი)
* Air Transat (ჰალიფაქსი, მონრეალი-ტრიუდოუ, ტორონტო-პირსონი)
* Blue Panorama Airlines (მილანი-მალპენსა)
* CanJet (ჰალიფაქსი, მონრეალი, ოტავა, კვებეკი, სენტ-ჯონსი, ტორონტო-პირსონი)
* Condor (ფრანკფურტი)
* Cubana de Aviación (ჰავანა, ლონდონი-გეტვიკი, მონრეალი-ტრიუდოუ, ტორონტო-პირსონი)
* Edelweiss Air (ციურიხი)
* Martinair (ამსტერდამი)
* Neos (მილანი-მალპენსა)
* Sunwing Airlines (ბეგოტვილი, მონრეალი-ტრიუდოუ, კვებეკი, ტორონტო-პირსონი)
* Thomas Cook Airlines (ლონდონი-გეტვიკი, მანჩესტერი)
* Thomson Airways (ლონდონი-გეტვიკი, მანჩესტერი)
* WestJet (ტორონტო-პირსონი)

## რესურსები ინტერნეტში 
*Holguin (Frank Pais) Airport website: Holguin.AirportCuba.net
*Cubana destinations and airports

კატეგორია:კუბის აეროპორტები
კუბის პრემიერ-მინისტრების სია

ქვემოთ მოცემულია **კუბის პრემიერ-მინისტრების სია** 1940 წლიდან დღემდე.

## რესურსები ინტერნეტში
*Cuba – World Statesmen.org

კატეგორია:კუბა
კატეგორია:კუბის ისტორია
კატეგორია:კუბის მთავრობა
აბელ სანტამარიას აეროპორტი

**აბელ სანტამარიას აეროპორტი** () — საერთაშორისო აეროპორტი კუბაში, ვილია-კლარას პროვინციაში, ქალაქ სანტა-კლარასთან. 

## ავიახაზები და დანიშნულების ადგილები 
* Air Canada (მონრეალი-ტრიუდოუ, ოტავა, ტორონტო-პირსონი)
* Air Transat (კალგარი, მონრეალი-ტრიუდოუ, კვებეკი, ტორონტო-პირსონი, ვანკუვერი)
* CanJet (ჰალიფაქსი, მონრეალი-ტრიუდოუ, კვებეკი, ტორონტო-პირსონი)
* Cubana de Aviación (ჰავანა, სანტიაგო-დე-კუბა)
* Livingston (მილანი-მალპენსა)
* Skyservice (მონრეალი-ტრიუდოუ, ტორონტო-პირსონი)
* Sunwing Airlines (უინიპეგი)
* Thomas Cook Airlines (მანჩესტერი (UK)
* WestJet (მონრეალი-ტრიუდოუ, ოტავა, ტორონტო-პირსონი)

## რესურსები ინტერნეტში 
*Santa Clara Airport website: SantaClara.AirportCuba.net

## სქოლიო 
კატეგორია:კუბის აეროპორტები
ჯესი ჯეი

**ჯესიკა ელენ კორნიში**  (დ. 27 მარტი, 1988, რედბრიჯი, ლონდონი, დიდი ბრიტანეთი) — ბრიტანელი მომღერალი და სიმღერების ავტორი, უფრო მეტად ცნობილი სასცენო სახელით **ჯესი ჯეი** (Jessie J). მისი ავტორობის სიმღერებს ასრულებენ ჯასტინ ტიმბერლეიკი, ალიშა კისი, კრისტინა აგილერა და სხვები. 2011 წლის ბრიტანული მუსიკის დაჯილდოებაზე მან მიიყო კრიტიკოსთა არჩევანის ჯილდო. მისი მეორე სინგლი, „Price Tag“, 2011 წელს წარმატებული იყო ბრიტანეთის სინგლების ჩარტში.

## ბიოგრაფია 
### ადრეული წლები და კარიერის დაწყება 
კარიერა შოუ-ბიზნესში ჯესიმ დაიწყო 1999 წელს, 11 წლის ასაკში, როდესაც დაიწყო გამოსვლა ვესტ ენდში, ენდრიუ ლოიდ უებერის მიუზიკლში „დაუსტვინე ქარის მიმართულებით“. 2 წლის მანძილზე მასში როლის შესრულების შემდეგ გადაწყვიტა მუსიკალური კარიერით უფრო სერიოზულად დაკავებულიყო და ლონდონის საშემსრულებლო ხელოვნებისა და ტექნოლოგიათა სკოლაში მუსიკალური თეატრის ფაკულტეტი დაამთავრა. გარკვეული დროის მანძილზე იყო გოგონათა ჯგუფის Soul Deep წევრი.

### კარიერა 
პირველი სიმღერა, „Big White Room“ ჯესიკამ 17 წლის ასაკში დაწერა. მისი შინაარსი უკავშირებოდა საავამყოფოს მოგონებებსა და ურთიერთობას ბიჭთან, რომელიც სხვა პალატაში იწვა. ჯესიმ იცოდა, რომ მან გულზე ოპერაცია გადაიტანა და ლოცულობდა, რათა გადარჩენილიყო, მაგრამ შემდეგ დღეს პაციენტი გარდაიცვალა. ჯესიკას თქმით, სიმღერის დაწერა მაშინვე სურდა, მაგრამ ამისათვის თავს პატარად თვლიდა. საგულისხმოა, რომ სიმღერის ვიდეო, ატვირთული YouTube-ზე, პოპულარული გახდა და მასზე დაახლოებით 70 ქავერ-ვერსია იქნა ჩაწერილი.

17 წლის ასაკში ჯესიმ ხელი მოაწერა ლეიბლ Gut Records-თან კონტრაქტს. მაგრამ კომპანია გაკოტრდა ალბომის გამოცემამდე. შემდეგ ჯესიმ მოაწერა ხელი კონტრაქტს Sony ATV-სთან და დროებით აშშ-ში საცხოვრებლად გადავიდა. ამ პერიოდში დაწერილი რამდენიმე სიმღერა ჰიტ-სინგლად იქცა, მათ შორის, მაილი საირუსისათვის დაწერილი „Party in the U.S.A“. 2008 წელს ჯესიმ მონაწილეობდა მიიღო სინდი ლოუპერის ტურნეში.

## პირადი ცხოვრება
2014 წელს ინტერვიუში Daily Mirror-თან მომღერალმა ახსენა, რომ ჰქონია ურთიერთობა როგორც მამაკაცებთან, ასევე ქალებთან: „ჩემთვის ბისექსუალობა ფაზა იყო. მაგრამ არ ვამბობ, რომ იგი ყველას ცხოვრებაში ფაზა უნდა იყოს“.

## დისკოგრაფია
;სტუდიური ალბომები
* *Who You Are* (2011)
* *Alive* (2013)
* *Sweet Talker* (2014)
* *R.O.S.E* (2018)

## რესურსები ინტერნეტში 
*
*
*

## სქოლიო
კატეგორია:დაბადებული  27 მარტი
კატეგორია:დაბადებული 1988
კატეგორია:ინგლისელი პოპ-მომღერლები
კატეგორია:Island Records-ის შემსრულებლები
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები
კატეგორია:ლონდონში დაბადებულები
ქეთევან კალანდაძე

**ქეთევან კალანდაძე** (დ. თბილისი, საქართველო) — ქართველი თანამედროვე მხატვარი.

## ბიოგრაფია
ქეთევანი დაიბადა თბილისში. 90–იან წლების დასაწყისში სწავლობდა თოიძის სამხატვრო სკოლაში. 1998 წელს დაამთავრა თბილისის ხელოვნების აკადემია, სადაც სწავლობდა ფერწერის ფაკულტეტზე. 2000 წელს ქეთევანი გახდა საქართველოს მხატვართა კავშირის წევრი. მისი ნამუშევრების პირველი პერსონალური გამოფენა შედგა ჯერ კიდევ 1994 წელს, თბილისის სახვითი ხელოვნების აკადემიაში სწავლის დასაწყისში. ქეთევანის ნამუშევრები ინახება გერმანიის, ისრაელის, ინგლისის, ჰოლანდიის, რუსეთის და აშშ–ს კერძო კოლექციებში. ნარკვევები ქეთევანის ნამუშევრების შესახებ დაბეჭდილია ისეთ გამოცემებში, როგორიცაა თავისუფალი საქართველო, საღამოს თბილისი, არგუმენტები და ფაქტები, ახალი ეპოქა.

## გამოფენები
* 2002 — პერსონალური გამოფენა აჭარის წარმომადგენლობაში თბილისში, საქართველო.
* 2001 — ბარათების საკონკურსო გამოფენა გალერეა „N“–ში, თბილისი, საქართველო.
* 1999 — ძველი გალერეა, თბილისი, საქართველო.
* 1999 — კოლექტიური გამოფენა „ახალგაზრდა მხატვრები“ მუზეუმში ქარვასლა, თბილისი, საქართველო.
* 1994 — პერსონალური გამოფენა გალერეა „მერანში“,თბილისი, საქართველო.

## პუბლიკაციები
* არის მთელი სამყარო შენს სულში, არგუმენტები და ფაქტები №50 (482) / 14 დეკემბერი 2011
* ბათუმში შეხვედრამდე, ახალი ეპოქა / 11–14 მაისი 2001
* ფერის სამყაროში, თავისუფალი საქართველო / 13 ოქტომბერი 1999
* გაზაფხული ტილოზე, საღამოს თბილისი / 9 დეკემბერი 1994
* სიყვარულის დღესასწაული, თბილისი / 16 დეკემბერი 1994
* თანამედროვე საქართველოს ბიბლიოგრაფიული ლექსიკონი, მხატვრები და კრიტიკოსები / 2000
* საქართველოს ციფრული ენციკლოპედია, CD

## რესურსები ინტერნეტში
* ქეთევან კალანდაძე პირადი საიტი 

კატეგორია:ქართველი მხატვრები
კატეგორია:თბილისში დაბადებულები
ქ
კატეგორია:მხატვრები ანბანის მიხედვით
ალექსი I კომნენოსი

**ალექსი I კომნენოსი** (1056 — 15 აგვისტო, 1118) — ბიზანტიის იმპერატორი 1081-1118 წლებში. მიუხედავად იმისა, რომ ის არ იყო  კომნენოსების დინასტიის ფუძემდებელი, მხოლოდ მისი მმართველობის ჟამს მოახერხა კომნენოსების ოჯახმა ძალაუფლების მთლიანად ჩაგდება ხელში. ალექსი I-მა მემკვიდრეობით მიიღო იმპერია, რომელიც ნგრევას განიცდიდა და მუდმივ საომარ მოქმედებებში იყო ჩართული ორივე ფრონტზე — აღმოსავლეთით სელჩუკების, ხოლო დასავლეთით ნორმანების წინააღმდეგ. ალექსიმ შეძლო, რომ მყისიერად შეეჩერებინა ბიზანტიის დაკნინება და დაიწყო სამხედრო, ფინანსური და ტერიტორიული აღორძინება, რასაც კომნენოსთა რესტავრაცია ეწოდა. მისი თხოვნები დასავლეთ ევროპის მიმართ, რომ თურქების წინააღმდეგ დახმარებოდნენ იყო ის კატალიზატორი, რამაც აამოქმედა ჯვაროსნული ლაშქრობები.

## რესურსები ინტერნეტში
* Alexius coinage

კატეგორია:დაბადებული 1056
კატეგორია:გარდაცვლილი 1118
კატეგორია:კომნენოსები
კატეგორია:XI საუკუნის ბიზანტიის იმპერატორები
კატეგორია:XII საუკუნის ბიზანტიის იმპერატორები
კატეგორია:სტამბოლში დაბადებულები
კუბის პოლიტიკური სისტემა

[მინი|250პქ|[რაულ კასტრო და დიმიტრი მედვედევი შეხვედრაზე, 2008 წლის ნოემბერი, კუბა]]
[მინი|250პქ|[ფიდელ კასტრო და ვლადიმერ პუტინი შეხვედრაზე, 2000 წლის დეკემბერი, კუბა]]
კუბა კონსტიტუციურად განსაზღვრულია როგორც „სოციალისტური რესუბლიკა“, რომელიც ხოსე მარტის პრინციპებით ხელმძღვანელობს, პოლიტიკურად კი იზიარებს კომუნისტური სახელმწიფოს მამების — მარქსის, ენგელსისა და ლენინის იდეებს. ამჟამინდელი კონსტიტუცია მმართველ კუბის კომუნისტურ პარტიას „სახელმწიფოსა და საზოგადოების წამყვანი ძალის“ ფუნქციებს აკისრებს. 

აღმასრულებელ ხელისუფლებას ახორციელებს კუბის მთავრობა, რომელიც წარმოდგენილია სახელმწიფო და მინისტრთა საბჭოებით. საკანონმდებლო ხელისუფლება ხორციელდება ერთპალატიანი, სახალხო ძალაუფლების ეროვნული ასამბლეის მიერ, რომლის ხელშიც სახელმწიფო ძალაუფლების მაქსიმუმი იყრის თავს. ამჟამად, სახელმწიფო საბჭოს პრეზიდენტია ყოფილი პრეზიდენტის, ფიდელ კასტროს ძმა — რაულ კასტრო, რომელიც ამავე დროს არის მინისტრთა საბჭოს პრეზიდენტი (ხშირად მოიხსენიებენ ასევე როგორც პრემიერ-მინისტრი), კომუნისტური პარტიის პირველი მდივანი და რევოლუციური შეიარაღებული ძალების მთვარსარდალი. ეროვნული ასამბლეის პრეზიდენტია რიკარდო ალკარონი. 

სასამართლო ხელისუფლება სახალხო უზენაესი სასამართლოს ხელშია

## რესურსები ინტერნეტში
*Cubaweb – კუბის ოფიციალური ვებ-პორტალი 
*Gobierno de la República de Cuba – Government of the Republic of Cuba 

კატეგორია:კუბა
შვედური ვიკიპედია

**შვედურენოვანი ვიკიპედია** (შვედ. Svenskspråkiga Wikipedia, 2006 წლამდე **შვედური ვიკიპედია** Svenska Wikipedia) — ვიკიპედიის განყოფილება შვედურ ენაზე.  

2011 წლის 28 დეკებრისთვის შვედურენოვანი ვიკიპედიის სტატიათა რაოდენობა 418 652 ერთეულია (და პორტუგალიურ ვიკიპედიას ერთი ნაბიჯით ჩამორჩება.). სულ დარეგისტრებულია 253 751 მომხმარებელი, მათგან 2820 აქტიური მომხმარებელია. 
შვედური ვიკიპედიის ადმინისტრაცია 2006 წლის მარტიდან აქტიურად იცვლება. 2005 წლის მარტში მიღებულ იქნა გადაწყვეტილება, რომ შვედური ვიკიპედია არათავისუფალ სურათებს fair use-ის თანახმად გამოიყენებდა მხოლოდ იმ შემთხვევაში, თუ გერბის ან ემბლემის სახით იქნებოდა გამოსახულება წარმოდგენილი.

## ისტორია 
ვიკიპედიის შვედურენოვანმა გვერდმა ინგლისური და კატალანური ვერსიების შემდეგ სტარტი 2001 წლის მაისში  გერმანული ვიკიპედიის კვალდაკვალ აიღო. 

შვედური ვიკიპედია თავდაპირველად susning.nu-ს — 2001 წელს ლარს არონსონის მიერ შექმნილი ვიკი-საიტი, რომელიც 2003 წელს მსოფლიოს რიგით მეორე საიტად დასახელდა — უწევდა კონკურენციას. 2004 წლის აპრილში  susning.nu თითქმის ყველა მომხმარებლისთვის დაიხურა, ამიტომ მისი მომხმარებლების უმეტესობამ ვიკიპედიაში გადაინაცვლა. უკვე 2005 წლის 4 იანვრისთვის შვედურენოვანმა ვიკიპედიამ სტატიათა რაოდენობით  susning.nu-ს გადაუსწრო.

## რესურსები ინტერნეტში 
* შვედური ვიკიპედია (თავფურცელი)
* susning.nu 

კატეგორია:შვედური ენციკლოპედიები
კატეგორია:ვიკიპედიები ენების მიხედვით
ალჟირის პროვინციები

**ალჟირი** დაყოფილია 48 ვილაიეთად (პროვინციად), 553 რაიონად (დაირად) და 1541 კომუნად. 

## ალჟირის პროვინციები
__NOTOC__

## რესურსები ინტერნეტში
* Provinces of Algeria

კატეგორია:ალჟირი
*
ჩლეფის პროვინცია

180პქ|მინი|მარჯვნივ|ჩლეფის მდებარეობა ალჟირში
**ჩლეფი** (არაბ. ولاية الشلف, ბერბერ. **Tamnaḍt n Clef**) — პროვინცია (*ვილაიეთი*) ალჟირში. მისი დედაქალაქია ჩლეფი. პროვინციის ფართობი შეადგენს 4,975 კმ². 2008 წლის მონაცემებით, პროვინციაში ცხოვრობს 1,013,718 ადამიანი. სხვა დიდი ქალაქია ტენესი, ხმელთაშუა ზღვის სანაპიროზე.

პროვინცია დაყოფილია 13 რაიონად, რომლებიც თავის მხრივ იყოფიან 35 კომუნად (ან მუნიციპალიტეტად).

## იხილეთ აგრეთვე
* ალჟირის პროვინციები

## რესურსები ინტერნეტში
*ვებ-საიტი ჩლეფის პროვინციაზე 

კატეგორია:ალჟირის პროვინციები
ლაგუატის პროვინცია

200პქ|მინი|მარჯვნივ|ლაგუატის მდებარეობა ალჟირში
**ლაგუატი** (არაბ. ولاية الأغواط) — პროვინცია (*ვილაიეთი*) ცენტრალურ ალჟირში. პროვინციის სახელი ნიშნავს "ოაზისს." პროვინციის დედაქალაქია ლაგუატი. სხვა დიდი ქალაქებია აფლოუ, აინ-მადჰი, ქურდანი და მახარეგი. პროვინციის ფართობი შეადგენს 25,057 კმ²-ს. 2008 წლის მონაცემებით, პროვინციაში ცხოვრობს 477,328 ადამიანი.

პროვინცია ადმინისტრაციულად იყოფა 10 რაიონად. რაიონები თავის მხრივ იყოფიან 25 კომუნად (ან მუნიციპალიტეტად).

## იხილეთ აგრეთვე
* ალჟირის პროვინციები

## რესურსები ინტერნეტში
* Laghouat: Informações  
* Dados sobre a wilaya  
* Informações e fotos  

კატეგორია:ალჟირის პროვინციები
გარდაიის პროვინცია

200პქ|მინი|მარჯვნივ|გარდაიას მდებარეობა ალჟირში
**გარდაია** (არაბ. ولاية غرداية, მოზაბიტ. ) — პროვინცია (*ვილაიეთი*) ალჟირში. პროვინციის დედაქალაქია გარდაია. აქ მდებარეობს მზაბის ხეობა, რომელიც იუნესკომ მსოფლიო მემკვიდრეობის სიაში შეიტანა. პროვინციის ფართობია 86,105 კმ². 2008 წლის მონაცემებით, პროვინციის მოსახლეობა შეადგენს 375,988 ადამიანს.

პროვინცია იყოფა 9 რაიონად, რომლებიც თავის მხრივ იყოფიან 13 კომუნად (ან მუნიციპალიტეტად).

## იხილეთ აგრეთვე
* ალჟირის პროვინციები

## რესურსები ინტერნეტში
*  ოფიციალური საიტი 

კატეგორია:ალჟირის პროვინციები
აინ-ტემუშენტის პროვინცია

280პქ|მინი|მარჯვნივ|აინ-ტემუშენტის მდებარეობა ალჟირში
**აინ-ტემუშენტი** (არაბ. ولاية عين تموشنت) — პროვინცია (*ვილაიეთი*) ჩრდილო-დასავლეთ ალჟირში. პროვინციის დედაქალაქია აინ-ტემუშენტი. პროვინციის ფართობია 2,376.89 კმ². 2008 წლის მონაცემებით, პროვინციის მოსახლეობა შეადგენს 384,565 ადამიანს.

პროვინცია იყოფა 8 რაიონად, რომლებიც თავის მხრივ იყოფიან 28 მუნიციპალიტეტად.

## იხილეთ აგრეთვე 
* ალჟირის პროვინციები

## რესურსები ინტერნეტში 
*   ოფიციალური საიტი 

კატეგორია:ალჟირის პროვინციები
საქართველოს საისტორიო საზოგადოება

**საქართველოს საისტორიო საზოგადოება** (1976 წლამდე *საქართველოს ისტორიის, არქეოლოგიის, ეთნოგრაფიისა და ფოლკლორის სამეცნიერო საზოგადოება*) — ნებაყოფლობითი სამეცნიერო საზოგადოებრივი ორგანიზაცია. დაარსდა 1959 წელს საქართველოს სსრ მეცნიერებათა აკადემიასთან, აგრძელებს საქართველოს საისტორიო და საეთნოგრაფიო საზოგადოების ტრადიციებს.

საქართველოს საისტორიო საზოგადოება აერთიანებს საისტორიო მეცნიერებით დაინტერესებულ პირებს, ეწევა საისტორიო მეცნიერებათა მიღწევებისა და ცოდნის პოპულარიზაციას, ხელს უწყობს უწყებათა სამეცნიერო მუშაობის კოორდინაციას, მატერიალური კულტურის ისტორიის ძეგლების შეგროვებას, დაცვასა და შესწავლას.  

საქართველოს საისტორიო საზოგადოების პირველი თავმჯდომარე იყო აკადემიკოსი ნიკოლოზ ბერძენიშვილი (1966 წლამდე). 1967 წლიდან აკადემიკოსი გიორგი ჩიტაია.
## ლიტერატურა
კატეგორია:საქართველოს სსრ-ის სამეცნიერო ორგანიზაციები
საქართველოს სამართლისა და კანონთმცოდნეობის მიმოხილვა

**საქართველოს სამართლისა და კანონთმცოდნეობის მიმოხილვა** — დავით ბატონიშვილის 1019-მუხლიანი რუსული ნორმატიულ-აღწერილობითი შრომა — „Обозрение Грузии по части прав и законоведения“ (1813); მისივე საკოდიფიკაციო პროექტის ერთგვარი ვარიანტი („სამართალი ბატონისშვილის დავითისა“). „მიმოხილვას“ მოწინავე რუსული საზოგადოებისა და მმართველი წრეებისათვის უნდა წარმოეჩინა საქართველო, როგორც მტკიცე თვითმყოფადი სახელმწიფოებრივ-სამართლებრივი ტრადიციის ქვეყანა, ხელი შეეწყო ქართული სახელმწიფოებრიობის აღდგენისათვის (ამ შემთხვევაში იგი მოქმედ სამართლად ივარაუდებოდა).

## ლიტერატურა
კატეგორია:ძველი ქართული სამართალი
Alejandro (სიმღერა)

„**Alejandro**“ () — ამერიკელ მომღერალ ლედი გაგას სიმღერა. სიმღერა გამოვიდა, როგორც მესამე სინგლი მომღერლის მესამე EP-დან *The Fame Monster* (2009). სიმღერა დაწერილია ლედი გაგას და RedOne-ის მიერ. კრიტიკოსებმა სიმღერა დადებითად შეაფასეს და აღნიშნეს მასზე პოპ-ჯგუფების, ABBA-ს და Ace of Base-ის და მადონას გავლენა.

სიმღერა გამოსვლის თანავე მოხვდა გაერთიანებული სამეფოს, ავსტრალიის, კანადის, ახალი ზელანდიის, აშშ-ის, ფინეთის, პოლონეთის, რუსეთის, ბულგარეთის და რუმინეთის ჩარტებში. „Alejandro“ გახდა გაგას ზედიზედ  მეშვიდე სიმღერა, რომელიც გამოსვლისთანავე მოხვდა აშშ-ის ჟურნალ „ბილბორდის“ Hot 100-ში.

2010 წლის 8 ივნისს ლედი გაგამ ამ სიმღერაზე გამოუშვა მუსიკალური ვიდეო, რომლის რეჟისორი არის მოდის ფოტოგრაფი სტივენ კლაინი. კლიპში ასახულია გაგას სიყვარული თავისი გეი-მეგობრების მიმართ. ვიდეომ მიიღო დადებითი შეფასება კრიტიკოსების მიერ, ხოლო კათოლიკურმა ლიგამ გაგა დაადანაშაულა პოპულარობის ასამაღლებლად საეკლესიო თემატიკის გამოყენებაში (ჯვრის გადაყლაპვის სცენის გამო). გაგამ სიმღერა ცოცხლად შეასრულა მუსიკალურ შოუს American Idol-ის მეცხრე სეზონში და ასრულებდა მას თავის მეორე მსოფლიო ტურნეს The Monster Ball Tour (2009-2011) ფარგლებში.

## სიმღერების სია 
***ციფრული ჩამონატვირთი**
# Alejandro – 4:34

***The Remixes EP**
# Alejandro (Afrojack-ის რემიქსი) – 4:48
# Alejandro (Rusko's Papuseria Remix) – 3:53
# Alejandro (დეივ აუდეს რემიქსი) – 7:15
# Alejandro (Skrillex-ის რემიქსი) – 5:49
# Alejandro (კიმ ფეის რემიქსი) – 7:20
# Alejandro (The Sound of Arrows-ის რემიქსი) – 3:57
# Alejandro (ბიმბო ჯონსის რემიქსი) – 6:40
# Alejandro (Kleerup-ის რემიქსი) – 5:22

***ფრანგული CD სინგლი**
# Alejandro (Radio Edit) – 3:58
# Alejandro (Dave Audé-ის რემიქსი) – 3:51
# Alejandro (ბიმბო ჯონსის რადიო-ვერსიის რემიქსი) – 3:19

***ბრიტანული CD სინგლი**
# Alejandro – 4:34
# Alejandro (დეივ აუდეს რემიქსი) – 7:15

***ბრიტანული 7" გრამფირფიტა**
# Alejandro – 4:34
# Alejandro (ბიმბო ჯონსის რემიქსი) – 6:40

***ბრიტანული iTunes ბოქს-სეტი**
# Alejandro – 4:34
# Alejandro (მუსიკალური ვიდეო) – 8:44

## გამოშვების ისტორია და რადიო რელიზი
## რესურსები ინტერნეტში 
* 
*ვიდეო: Lady Gaga ასრულებს სიმღერა "Alejandro"-ს 'American Idol'-ში  MTV.com

## სქოლიო 
კატეგორია:2010 წლის სინგლები
კატეგორია:2009 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:სიმღერები ლედი გაგას პროდიუსერობით
კატეგორია:Interscope Records-ის სინგლები
კატეგორია:სიმღერები RedOne-ის ავტორობით
კატეგორია:სიმღერები RedOne-ის პროდიუსერობით
რობერ გერენი

**რობერ გერენი** (; დ. 28 ივნისი, 1876 —  გ.  19 მარტი, 1952) — ფრანგი ჟურნალისტი, ფიფა-ს პირველი პრეზიდენტი (1904-1906 წლებში).

რობერ გერენი ფრანგული ფეხბურთის აქტიური პერსონა იყო ჯერ კიდევ ფიფა-ს დაარსებამდე. 1904 წლის 22 მაისს, ახლადდაარსებული ორგანიზაციის შვიდივე წევრმა ქვეყანამ ხმა მისცა რობერ გერენის პრეზიდენტად არჩევას. მისი თანამდებობაზე ყოფნის პერიოდში ფიფა-ში კიდევ რვა ქვეყნის ფედერაცია გაწევრიანდა, მათ შორის ინგლისის ფეხბურთის ასოციაცია.

## რესურსები ინტერნეტში 
* ფიფა-ს პრეზიდენტები . ფიფა-ს ოფიციალური საიტი.

კატეგორია:ფიფა-ს პრეზიდენტები
კატეგორია:დაბადებული 28 ივნისი
კატეგორია:დაბადებული 1876
კატეგორია:გარდაცვლილი 19 მარტი
კატეგორია:გარდაცვლილი 1952